रेलवे के इंक्वायरी नंबर 139 में सुधार, सिस्टम दिखा अपडेट
भोपाल| रेलवे के इंक्वायरी नंबर 139 में शनिवार को कुछ सुधार दिखा। इस नंबर पर ली गई ट्रेनों की लेटलतीफी की जानकारी काफी हद तक ठीक मिली। वहीं, नेशनल ट्रेन इंक्वायरी सिस्टम भी अपडेट दिखा। अधिकारियों का कहना है कि कोहरे के कारण कुछ ट्रेनें रास्ते में भी लेट हो जाती हैं। इसलिए उनकी सटीक जानकारी देने में मुश्किल होती है। हालांकि सभी जोन के रेलवे कंट्रोल रूम को सही व सटीक जानकारी फीड करने के निर्देश जारी कर दिए गए हैं। गौरतलब है कि दैनिक भास्कर ने शनिवार के अंक में ही 139 नंबर के कारण मिल रही गलत जानकारी के बारे में खबर प्रकाशित कर समस्या को उजागर किया था।
इसके बाद रेलवे प्रशासन व इस सेवा को संचालित करने वाले इंडियन रेलवे कैटरिंग एंड टूरिज्म कारपोरेशन (आईआरसीटीसी) के अधिकारियों ने आपस में बातचीत कर सुधार करवाने का प्रयास किया है।
hne_Deva hin_Deva hin_Deva